Edward Duyker (*gebore Melbourne, 21 Maart 1955) is ’n Australiese geskiedskrywer, seun van Herman Duijker (van Nederlandse afkoms) en Maryse Commins (van die eiland Mauritius in die Indiese Oseaan).
Hy studeer filosofie, Engelse letterkunde en geskiedenis aan La Trobe-universiteit, Melbourne, en Indiese geskiedenis en Bengaals aan die Universiteit van Melbourne (Ph.D., 1981, 'n studie van die Naxalite-opstand in Wes-Bengale). Tussen 1981 en 1983 was hy ’n intelligensie-deskundige in Canberra.
Hy verlaat Canberra en gaan na Sydney in 1984. Duyker is 'n bekroonde skrywer van werke oor Franse en Nederlandse ontdekkingsreisigers om die Australiese kus. Sy biografieë van Marc-Joseph Marion du Fresne, Daniel Solander, Julien Labillardière en François Péron sluit almal gedetailleerde weergawes van sy besoeke aan die Kaapkolonie in.
In The Second Landing (1993), gee Duyker 'n oorsig van Nederlandse kunstenaars in Australië van 1881 tot op hede in sy essay 'The Dutch-Australian Artistic Heritage'. Van Duyker verskyn gereeld boeke in die Australiese pers, wat as onderwerp aspekte van die Nederlandse emigrasie na Australië hê, soos The Dutch in Australia, (met Maryse Duyker) Beyond the Dunes (die geskiedenis van die Duyker familie) en The Discovery of Tasmania. Duyker het ook oor die Nederlanders in Sydney geskryf en het 'n boek gepubliseer oor die zeereis van Schouten en Le Maire en die Nederlandse ontdekking van Kaap Hoorn in 1616.
Duyker is Hon. professor aan die Katolieke Universiteit van Australië en dosent aan die Universiteit van Sydney.
Tussen 1996 en 2002 was hy ‘Erekonsul’ van Mauritius in Nieu-Suid-Wallis.
2000 ridder in die Orde van die Palmes Académiques,